**RAZDJEL: 109 Ministarstvo pravosuđa, uprave i digitalne transformacije**

**GLAVA: 10985 Općinsko državno odvjetništvo u Rijeci**

**AKTIVNOST: A642000-progon počinitelja kaznenih i kažnjivih djela i zaštita imovine RH pred nadležnim sudovima i upravnim tijelima**

**RKP – 4825**

**OBRAZLOŽENJE POSEBNOG DIJELA**

**FINANCIJSKOG PLANA 2025.-2027.**

**IZVOR 11**

**Rashodi za zaposlene (31)**

U okviru ove skupine za 2025. godinu planirana su sredstva u iznosu od 2.836.785,00 EUR (80,60 % u odnosu na ukupni plan), za 2026. godinu u iznosu od 2.924.500,00 EUR (84,30 % u odnosu na ukupni plan) i u 2027. godini u iznosu od 2.961.550,00 EUR (84,30 % u odnosu na ukupni plan), a koja se odnose na rashode za zaposlene.

U 2025. godini od ukupno predviđenog iznosa, za bruto plaće, uključujući aktivna i pasivna dežurstva, planirano je 2.325.824,00 EUR te doprinose na zdravstveno osiguranje 383.761,00 EUR. U Općinskom državnom odvjetništvu u Rijeci trenutno je zaposlenih 36 dužnosnika te 54 službenika i namještenika uz napomenu da su u tijeku natječaji za zapošljavanje 4 službenika (vježbenici) i jedan natječaj za 1 službenika, a dodatno se planira zapošljavanje 1 domara te popunjavanje 2 upražnjena radna mjesta službenika. U 2026. godini planirano je 2.411.158,00 EUR za bruto plaće i 397.842,00 EUR za doprinose za zdravstveno osiguranje te u 2027. godini 2.437.380,00 EUR za bruto plaće i 402.170,00 EUR za doprinos za zdravstveno osiguranje, koji iznosi su na bazi broja ukupno zaposlenih u odnosu na 2024. godinu.

U 2025. godini planirano je plaćanje doprinosa za mirovinsko osiguranje u iznosu od 45.500,00 EUR za 3 dužnosnika, koji doprinos se odnosi na beneficirani staž zamjenika koji su radili na poslovima istrage u periodu od 2011. do 2018. godine. Također, za prethodno navedeni beneficirani staž u 2026. godini planirano je 33.500,00 EUR za 3 dužnosnika te u 2027. godini planirano je 40.000,00 EUR za 3 dužnosnika.

Na ostale rashode za zaposlene u 2025. godini planiran je iznos od 81.700,00 EUR, a izračun se temelji na trenutno ugovorenim pravima. Ovi rashodi odnose se na nagradu za uskrsne blagdane, regres i božićnice (68.600,00 EUR), te preostali planirani iznos od 13.100,00 EUR na 5 jubilarnih nagrada, 40 dara za djecu, 4 pomoći zbog dugotrajnog bolovanja, 7 pomoći zbog smrti i dr. prava te 1 otpremninu. U 2026. godini planiran je iznos od 82.000,00 EUR te u 2027. godini iznos od 82.000,00 EUR, koji su na bazi broja zaposlenih u 2024. godini i planiranih u 2025. godini te svih prethodno navedenih kategorija.

**Materijalni rashodi (32)**

U okviru ove skupine planirana su ukupna sredstva u iznosu od 558.950,00 EUR u 2025. godini (15,90 % u odnosu na ukupni plan), 521.350,00 EUR u 2026. godini (15,10 % u odnosu na ukupni plan) te 527.350,00 EUR u 2027. godini (15,00 % u odnosu na ukupni plan).

U 2025. godini od ukupno planiranog iznosa od 558.950,00 EUR, iznos od 73.000,00 EUR odnosi se na naknade za prijevoz dužnosnika, službenika i namještenika (javni prijevoz i prijevoz po prijeđenom kilometru u skladu s Kolektivnim ugovorom). U 2026. i 2027. godini planirani su iznosi od 75.000,00, odnosno 77.000,00 EUR, a baza za izračun je stanje zaposlenih i eventualno povećanje cijena prijevoza u narednim godinama.

Za energiju je planirano 5.000,00 EUR za 2025., a za 2026. i 2027. godinu po 6.000,00 EUR i odnosi se na gorivo za 2 službena vozila Općinskog državnog odvjetništva u Rijeci. Za usluge tekućeg i investicijskog održavanja planirano je po 52.000,00 EUR za 2025. godinu; 45.000,00 EUR planirano je za usluge montaže i ugradnje vanjske stolarije te klima uređaja, a imajući u vidu da Općinsko državno odvjetništvo u Rijeci nema zaposlenog domara najvećim dijelom preostali planirani iznos od 7.000,00 EUR odnosi se na troškove tekućeg održavanja poslovnog prostora, kao i na troškove eventualnog popravka jednog službenog vozila koje je dotrajalo te redovnih servisa službenih vozila. Za 2026. i 2027. godinu planirano je po 7.000,00 EUR za usluge kako je prethodno navedeno. Isto tako, planirano je 58.000,00 EUR za 2025. godinu te po 60.000,00 EUR za 2026. i 2027. godinu za usluge telefona te znatniji dio ovog iznosa planiran je za poštarinu, obzirom na činjenicu da je Općinsko državno odvjetništvo u Rijeci jedno od većih državnih odvjetništava te su potrebna i nešto veća sredstva. Također, veći iznos planiranih sredstava u odnosu na prethodnu godinu povezan je sa znatno većim cijenama poštarine prema novom Okvirnom sporazumu za poštanske usluge, odnosno pojedinačnom ugovoru. Planirana sredstva koja se također odnose na poslovni prostor su i komunalne usluge u iznosu od 19.000,00 EUR za 2025., 20.000,00 EUR za 2026. i 21.000,00 EUR za 2027. godinu i to uključuje odvoz komunalnog otpada (7.000 EUR godišnje) i komunalnu naknadu i naknadu za uređenje voda (9.000 EUR godišnje) te eventualno povećanje cijena u narednim godinama.

Značajnije financijsko odstupanje u odnosu na prethodne godine odnosi se na intelektualne usluge. Planirano je po 248.900,00 EUR za 2025., 2026. i 2027. godinu. To su usluge koje se odnose na vještačenja, odvjetničke usluge i usluge prijevoda, a vezano uz kaznene postupke iz nadležnosti Općinskog državnog odvjetništva u Rijeci. Posebno se napominje da ovi rashodi iz godine u godinu rastu uzimajući u obzir prethodne godine i ukupna sredstva koja su potrebna. Isto tako povećane su i naknade za rad odvjetnika zbog čega su računi znatno veći u odnosu na prethodne godine.

U odnosu na ostale pozicije materijalnih rashoda u 2025. (33.000,00 EUR), 2026. (35.000,00 EUR) i 2027. godini (36.000,00 EUR) planirano je za uredski materijal i ostale materijalne rashode. U okviru ove pozicije uključeni su troškovi uredskog materijala, literature (pretplata IUS-info, stručni časopisi, knjige), materijal i sredstva za čišćenje i održavanje te higijenske potrebe. Zbog povećanja cijena prethodno navedenog, planirani iznosi po godinama su veći u odnosu na prethodne.

Za službena putovanja planirana su sredstva u iznosu od 14.000 EUR u 2025., 15.000,00 EUR u 2026. i 16.000,00 EUR u 2027. godini, a odnose se na dnevnice te većim dijelom na smještaj zbog obveznog sudjelovanja dužnosnika na 2 Stručna skupa Državnog odvjetništva Republike Hrvatske, kaznenog i građansko-upravnog odjela, Savjetovanje glavnog državnog odvjetnika sa županijskim i općinskim državnim odvjetnicima te smještaj za stručne seminare u organizaciji Pravosudne akademije.

U 2025., 2026. i 2027. godini sredstva u iznosu od po 2.000,00 EUR za stručno usavršavanje zaposlenika planirana su za sudjelovanje dužnosnika na seminarima. Iznosi su veći obzirom da prethodnih godina planirani manji iznosi nisu bili dostatni. Iznosi od po 1.000,00 EUR za materijal i dijelove za tekuće održavanje planirani su za održavanje službenih vozila i računala. Iznosi od 2.500,00 EUR za 2025. te po 2.600,00 EUR za 2026. i 2027. godinu za sitni inventar i auto gume planirani su za nabavu auto guma za 2 službena vozila i eventualnu nabavu sitnog inventara. Prema Pravilniku o radnoj odjeći i obući Općinskog državnog odvjetništva u Rijeci planirano je po 400,00 EUR za nabavu radne odjeće i obuće za 3 namještenika. Planirana sredstva od po 8.000,00 EUR za usluge promidžbe i informiranja odnose se na objavu natječaja i oglasa u Narodnim novinama, a budući da su cijene objave znatno veće u odnosu na prethodne godine te na druge usluge informiranja. Iznosi od 13.000,00 EUR za 2025. te po 14.000,00 EUR za 2026. i 2027. godinu na poziciji zakupnina i najamnina planirana su za zakup parkirnog mjesta za službeno vozilo (240,00 EUR godišnje) te za najam uređaja za ispis (prema sklopljenim ugovorima paušalni iznos za najam 7 uređaja i ispis po broju stranica). Iznosi od po 1.250,00 EUR u 2025., 2026. i 2027. godini za računalne usluge odnose se na naknade za korištenje e-servisa FINA-e (e-račun, e-plaćanje, e-arhiv), kao i na uslugu za računalni program pretvaranja PDF u WORD format. Za 2025. (1.500,00 EUR), 2026. i 2027. godinu (po 1.600,00 EUR) planirano je za ostale usluge koje se odnose na usluge pri registraciji službenih vozila, usluge pranja službenih vozila te usluge uvezivanja (glavne knjige, dnevnika knjiženja i analitičkih konta). Iznosi od po 2.000,00 EUR na poziciji naknade troškova osobama izvan radnog odnosa planirani su za putne troškove svjedoka koji pristupaju po pozivu dužnosnika u okviru vođenja kaznenih postupaka. Za ostale nespomenute rashode poslovanja planirano je 13.000,00 EUR za 2025. godinu, a odnose se na premije osiguranja za službena vozila (1.200,00 EUR), reprezentaciju (500,00 EUR), pristojbe i naknade (4.800,00 EUR); za naknadu zbog neispunjenja kvote zapošljavanja invalida, troškove sudskih postupaka (2.500 EUR) i to za postupke iz nadležnosti građansko-upravnog odjela, odnosno očevide i vještačenja u okviru sudskih postupaka te ostale nespomenute rashode poslovanja (4.000,00 EUR) kao što su troškovi izdavanja certifikata za službene iskaznice, usluge prijevoza pokojnika u okviru kaznenih postupaka. U 2026. i 2027. godini planirani su iznosi od po 13.200,00 EUR za sve prethodno navedene rashode uz povećanje za pristojbe i naknade (5.000,00 EUR) zbog vjerojatnog povećanja naknade zbog neispunjenja kvote zapošljavanja invalida. U 2025. godini prema Zakonu o plaći i drugim materijalnim pravima pravosudnih dužnosnika planirani su sistematski pregledi dužnosnika. U skladu s navedenim, na poziciji zdravstvenih usluga u 2025. (11.000,00 EUR), 2026. (8.000,00 EUR) i 2027. godini (9.000,00 EUR) planirani su sistematski pregledi dužnosnika te službenika i namještenika prema važećim propisima, a ostatak iznosa planirano je za troškove zdravstvenih pregleda okrivljenika u okviru kaznenih postupaka.

**Financijski rashodi (34)**

U okviru ove skupine planirana su ukupna sredstva u iznosu od 26.465,00 EUR u 2025. godini (0,80 % u odnosu na ukupni plan), 21.460,00 EUR u 2026. godini (0,70 % u odnosu na ukupni plan) te 25.900,00 EUR u 2027. godini (0,80 % u odnosu na ukupni plan).

U 2025. godini od ukupno planiranog iznosa od 26.465,00 EUR, iznos od 25.000,00 EUR odnosi se na zatezne kamate. Te kamate odnose se na zakašnjenje u plaćanju beneficiranog staža za 3 dužnosnika kojima se planira uplata doprinosa za mirovinsko osiguranje i to od svakog pojedinog mjeseca do isplate (period od 2011.-2018.). Također, od ukupno planiranog iznosa od 21.460,00 EUR iznos od 20.000 EUR u 2026. i od ukupno planiranog iznosa od 25.900,00 EUR iznos od 24.500 EUR u 2027. godini odnosi na istu osnovu kao što je prethodno navedeno.

Iznos od 165,00 EUR u 2025. godini i iznos od 60,00 EUR u 2026. godini u okviru ove skupine planirani su za kamate za primljene zajmove od trgovačkih društava zbog ispunjenja obveza iz ugovora o financijskom leasingu za kupnju službenog vozila (otplata kamate). Iznos od 1.300,00 EUR u 2025. godini te iznosi od po 1.400,00 EUR u 2026. i 2027. godini planirani su za usluge platnog prometa i odnose se na plaćanje računa poslovne banke u kojoj Općinsko državno odvjetništvo u Rijeci ima otvoren žiro račun.

**Rashodi za nabavu proizvedene dugotrajne imovine (42)**

U okviru ove skupine planirana su ukupna sredstva u iznosu od 53.500,00 EUR u 2025. godini (1,60 % u odnosu na ukupni plan) te 3.600,00 EUR u 2026. godini (0,10 % u odnosu na ukupni plan).

Planirana sredstva odnose se na obveze iz ugovora o financijskom leasingu za kupovinu službenog vozila (otplatu glavnice), odnosno 3.500,00 EUR za 2025. godini i 3.600,00 EUR za 2026. godinu. U 2025. godini planirano je 50.000,00 EUR za opremu za hlađenje prostorija.

**Rashodi za dodatna ulaganja na nefinancijskoj imovini (45)**

U okviru ove skupine planirana su sredstva za 2025. godinu u iznosu od 45.000,00 EUR i to za zamjenu postojeće dotrajale vanjske stolarije.

**IZVOR 31**

Vlastiti prihodi ostvaruju se od preslika kaznenih spisa te je planirano po 1.700,00 EUR u 2025., 2026. i 2027. godini (pozicija 3221 Uredski materijal i ostali materijalni rashodi).

Rijeka, 7. studenog 2024.